section_heading: Casting
paragraph_text: Odluku su popratile kontroverze o tome jesu li producenti donijeli ispravnu odluku. Tijekom cijele produkcije trajale su internetske kampanje (kao što je "danielcraigisnotbond.com") kojima se izražavalo nezadovoljstvo te prijetilo bojkotom filma. Craig se, za razliku od prethodnih glumaca, nije uklapao u imidž visokog, tamnokosog, zgodnog i karizmatičnog Bonda na kojeg su gledatelji navikli.